Apateizam
Apateizam (portmanteau riječi apatija i teizam/ateizam) koji je još poznat kao pragmatični ateizam ili praktični ateizam, prikazivanje je apatije ili nedostatka zainteresovanja prema vjerovanju ili nevjerovanju u božanstvo (ili božanstva). Apateist je osoba koja nije zainteresovana da prihvati ili negira bilo kakve tvrdnje o postojanju ili nepostojanju bogova. Apateist živi kao da nema bogova i objašnjava prirodne fenomene bez ukazivanja na božanstva. Međutim, ne odbacuje se postojanje bogova, ali je moguće da se navodi da je isto bespotrebno ili beskorisno; prema ovoj tački gledišta, božanstva ne pružaju smisao životu niti utječu na svakodnevnicu. Drugim riječima, apateist je osoba koja smatra da je pitanje da li postoje božanstva beznačajno ili nebitno za njihov život. Prema istraživanju iz Ontarija o religijskoj toleranciji, neki apateisti smatraju da se njihovo ponašanje ne bi promijenilo ako bi se dokazalo da bog postoji, odnosno ne postoji.